**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO MOLĖTŲ R. ALANTOS GIMNAZIJAI**

2016 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, atsižvelgdama į Molėtų rajono savivaldybės administracijos direktoriaus 2016 m. gruodžio 12 d. įsakymą Nr. B6-1093 „Dėl Molėtų rajono savivaldybės ilgalaikio ir trumpalaikio materialiojo turto pripažinimo nereikalingu arba netinkamu (negalimu) naudoti, nurašymo ir likvidavimo“, Molėtų r. Alantos gimnazijos 2016 m. gruodžio 1 d. raštą Nr. D10-160 „Dėl turto perdavimo“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų r. Alantos gimnazijai (kodas 191227973) savivaldybės savarankiškosios funkcijos – vaikų ir suaugusiųjų neformaliojo švietimo organizavimo, vaikų ir jaunimo užimtumo organizavimo - įgyvendinimui Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą – nešiojamą kompiuterį HP ProBOOK 655 G1, kurio įsigijimo vertė - 656,02 Eur, likutinė vertė 2016 m. gruodžio 1 d. - 382,62 Eur, patikėjimo teise valdyti, naudoti ir disponuoti juo.
2. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras